कार के पास खड़े अफसर से हाथापाई की, कॉन्स्टेबल सामने आईं तो ड्राइवर से बोलीं- गाड़ी चलाओ
Telangana TSPSC Paper Leak Case Update - YSRTP Party Chief YS Sharmila Detained वाईएसआरटीपी प्रमुख वाईएस शर्मिला ने हैदराबाद में टीएसपीएससी प्रश्न पत्र लीक मामले में एसआईटी कार्यालय जाने से रोकने के लिए हिरासत में लिए जा रहे पुलिस कर्मियों के साथ मारपीट की
तेलंगाना पुलिस ने सोमवार को YSR तेलंगाना पार्टी की चीफ YS शर्मिला को हिरासत में ले लिया। YS शर्मिला आंध्र प्रदेश के पूर्व मुख्यमंत्री YS राजशेखर रेड्डी की बेटी हैं। उनके भाई YS जगन मोहन रेड्डी अभी आंध्र प्रदेश के CM हैं। 
दरअसल, शर्मिला TSPSC क्वेश्चन पेपर लीक केस के सिलसिले में SIT दफ्तर जा रही थीं। पुलिस उनके घर पहुंचकर उन्हें हिरासत में लेना चाहती थी। पुलिस ने उनकी गाड़ी को गेट पर ही रोकने की कोशिश की। इस दौरान एक अफसर और कुछ कॉन्स्टेबल शर्मिला की गाड़ी के सामने खड़े हो गए। शर्मिला ने अपने ड्राइवर को गाड़ी बढ़ाने को कहा। रोकने के बावजूद ड्राइवर गाड़ी बढ़ाने लगा।
इसके बाद नाराज पुलिस अधिकारी ने ड्राइवर को गाड़ी से खींचकर बाहर निकाला। इस पर शर्मिला भड़क गईं और अपनी सीट से उतरकर बाहर आईं और पुलिस अधिकारी से भिड़ गईं। दोनों के बीच पहले बहस हुई और इसके बाद शर्मिला ने पुलिस अफसर को थप्पड़ मार दिया। अफसर के आदेश पर लेडिज कॉन्स्टेबल ने शर्मिला को हिरासत में ले लिया। 
घटना से जुड़े तीन फोटो देखें...
VIDEO में बेहद उग्र नजर आईं शर्मिला...
इस घटना के 2 वीडियो सामने आए हैं। एक वीडियो में शर्मिला अपनी गाड़ी की फ्रंट सीट पर बैठी नजर दिख रही हैं और महिला पुलिसकर्मी गाड़ी को रोकने की कोशिश कर रही हैं। इस दौरान शर्मिला अपने ड्राइवर को गाड़ी चलाने का इशारा करती नजर आ रही हैं।
दूसरे वीडियो में शर्मिला गाड़ी से उतर चुकी हैं। एक पुलिस अफसर उनकी गाड़ी का दरवाजा खोल रहा है। इसी दौरान शर्मिला वहां पहुंचती हैं और पुलिस अफसर को धक्का दे देती हैं। उन्होंने पुलिस अफसर का हाथ काफी देर तक पकड़े रखा, उसे कई बार धक्का दिया और एक बार वो उसे मारने की कोशिश करती भी नजर आईं।
महिला पुलिसकर्मियों ने बाद में उन्हें पकड़ लिया। इसके बाद शर्मिला सभी पुलिसकर्मियों की मौजूदगी में जमीन पर बैठी नजर आईं। वह अपने खिलाफ हुई कार्रवाई का विरोध कर रही थीं। बाद में पुलिस ने उन्हें हिरासत में लिया और थाने ले गए।
TSPSC पेपर लीक में एक्शन ना लेने पर नाराज हैं शर्मिला
शर्मिला TSPSC लीक केस में एक्शन ना लेने पर नाराज हैं। उन्होंने कुछ दिन पहले एक प्रेस कॉन्फ्रेंस में कहा था कि इस मामले पर तेलंगाना के मुख्यमंत्री के चंद्रशेखर राव ने कोई मीटिंग नहीं की। डेढ़ महीने के बावजूद कोई एक्शन नहीं लिया गया है और क्वेश्चन पेपर किसी सामान की तरह बेचा जा रहा है।
वाईएस शर्मिला से जुड़ी ये खबरें भी पढ़ें...
आंध्र CM की बहन को कार समेत क्रेन से खींचा:हैदराबाद में तेलंगाना के मुख्यमंत्री KCR का विरोध कर रही थीं​​​​​​​
हैदराबाद में तेलंगाना के CM का विरोध करने पर पुलिस ने आंध्र प्रदेश के मुख्यमंत्री की बहन को कार समेत उठा लिया। वाकया मंगलवार का है, जब आंध्र प्रदेश के मुख्यमंत्री जगन मोहन रेड्डी की बहन और YSRTP की चीफ शर्मिला रेड्डी KCR के खिलाफ प्रदर्शन कर रही थीं। प्रदर्शन के दौरान पुलिस ने शर्मिला की कार को क्रेन से खींच लिया। पूरी खबर पढ़ें...
तेलंगाना CM को पूर्व CM की बेटी ने जूते दिखाए:कहा- इन्हें पहनकर मेरे साथ पदयात्रा में आएं, जिससे जनता की समस्याएं पता चलें​​​​​​​
YSR तेलंगाना पार्टी की प्रमुख YS शर्मिला ने मुख्यमंत्री के चंद्रशेखर राव (KCR) को डिब्बे में रखे एक जोड़ी जूते दिखाए और प्रजा प्रस्थान पदयात्रा में शामिल होने की चुनौती दी। कहा- इन्हें पहनकर चलने में आसानी होगी और वे जनता की समस्याएं जान सकेंगे।​​​​​​​ पूरी खबर पढ़ें...